**Procedura de schimbare a furnizorului de gaze naturala este prevazuta de Ordinul nr. 47/2007 si de Ordinul nr. 47/2008**

Etapele procesului de schimbare a furnizorului de către consumatorii casnici/noncasnici de gaze naturale

1. Alegerea furnizorului nou de gaze naturale

Consumatorul de gaze naturale are dreptul de a alege tipul de contract de furnizare şi, în funcţie de acesta, furnizorul de gaze naturale pentru fiecare loc de consum.

În situaţia în care consumatorul optează pentru furnizarea reglementată a gazelor naturale, acesta se va adresa exclusiv furnizorului care, potrivit licenţei, derulează contracte de furnizare reglementată a gazelor naturale în aria unităţii administrativ-teritoriale unde se află locul de consum al consumatorului.

Operatorii de distribuţie au obligaţia să afişeze la sediile lor lista furnizorilor licenţiaţi de gaze naturale.

În situaţia în care consumatorul optează pentru furnizarea negociată a gazelor naturale, acesta va consulta lista afişată la sediul operatorului de distribuţie a gazelor naturale sau lista afişată pe site-ul Autorităţii Naţionale de Reglementare în Domeniul Energiei.

1. Încheierea contractului de furnizare cu furnizorul nou şi rezilierea contractului de furnizare cu furnizorul actual

Consumatorul de gaze naturale şi furnizorul nou de gaze naturale încheie contractul de furnizare, cu luarea în considerare a termenului necesar denunţării unilaterale, în vederea rezilierii contractului încheiat cu furnizorul actual.

Consumatorul de gaze naturale nu are dreptul să deruleze simultan un contract de furnizare reglementată şi un contract de furnizare negociată pentru acelaşi loc de consum.

In situatia trecerii de la furnizarea reglementata la furnizarea negociata, consumatorul solicită furnizorului actual rezilierea contractului de furnizare reglementată încheiat cu acesta, cu un preaviz de 30 de zile.

Denunţarea unilaterală a contractelor de furnizare reglementată din iniţiativa consumatorului de gaze naturale devine efectivă sub condiţia achitării tuturor obligaţiilor de plată, mai puţin a celor care fac obiectul unor litigii aflate pe roiul instanţelor de judecată.

În situaţia schimbarii furnizorului in conditii de furnizare negociata, consumatorul notifică furnizorului actual intenţia de reziliere a contractului de furnizare negociată încheiat cu acesta, cu respectarea termenului şi condiţiilor de denunţare unilaterală, prevăzute în contractul de furnizare negociată.

1. Notificarea distribuitorului/transportatorului şi transferul capacităţii rezervate

 Furnizorul nou notifică distribuitorului/ transportatorului faptul că acesta va deveni furnizorul consumatorului începând cu data convenită de cele două părţi.

Notificarea va fi transmisă cu cel puţin 5 zile calendaristice înainte de data la care noul furnizor începe să livreze gaze naturale consumatorului.

Furnizorul actual şi furnizorul nou notifică distribuitorului/ transportatorului capacitatea predată/preluată, aferentă consumatorului de gaze naturale care schimbă furnizorul.

Încadrarea consumatorului într-o anumită categorie de consumatori nu se modifică ca efect al schimbării furnizorului de gaze naturale.

1. Determinarea indexului contorului consumatorului de gaze naturale

Distribuitorul/transportatorul convine şi consemnează împreună cu furnizorul actual, respectiv cu noul furnizor, indexul contorului consumatorului de gaze naturale din ziua în care furnizorul nou începe să vândă gaze naturale consumatorului